# Augusto Fernández Guerra

Augusto Fernández Guerra (Madrid, 23 de setembre de 1997) és un pilot de motociclisme mallorquí d'origen madrileny que va ser campió del món de Moto2 el 2022.

## Carrera esportiva
### Primers anys

Nascut a Madrid, Fernández ha viscut des de ben petit a Sencelles, al Pla de Mallorca, on es traslladà la seva família quan ell tenia dos mesos. Va començar a competir de jove i el 2011, a catorze anys, va debutar a la Copa d'Europa Júnior (European Junior Cup), campionat que va guanyar el 2014 amb una Honda CBR500R de l'equip WIL Sport. El 2015 va quedar quart al campionat d'Europa de Superstock 600 amb una Honda CBR 600RR, guanyant l'última cursa d'aquesta categoria a Magny-Cours i esdevenint així el primer espanyol a guanyar una cursa en aquest campionat. Aquell any mateix va participar en la prova d'Imola del campionat d'Itàlia de velocitat (CIV) en la classe Supersport, on fou tercer a la segona cursa. El 2016 va acabar cinquè a la categoria de Moto2 del campionat d'Espanya (CEV).

### Moto2

Fernández va debutar al Campionat del Món de Moto2 el 2017, quan va córrer el Gran Premi d'Itàlia substituint Axel Bassani a l'equip Speed Up Racing, on tingué de company Simone Corsi. Va acabar reemplaçant Bassani la resta de la temporada, puntuant a les dues últimes curses del campionat i va acabar la temporada en el lloc trenta-unè. Aquell mateix any va participar en la cursa inaugural del CEV de Moto2, on fou tercer.
El 2018, després de començar la temporada a la classe Moto2 del CEV va passar a competir al mundial de la mateixa categoria a partir del Gran Premi de Catalunya, on va continuar fins al final de la temporada com a substitut d'Héctor Barberá amb la Kalex de l'equip Pons HP40. Pons va fitxar el mallorquí després d'acomiadar Barberá per haver donat positiu en un control d'alcoholèmia. Durant la temporada, Fernández va aconseguir el seu millor resultat fins aleshores en acabar quart al Gran Premi d'Austràlia, on a més a més va fer la volta ràpida. Va acabar el campionat al divuitè lloc final.
El 2019 continuà amb el mateix equip, amb Lorenzo Baldassarri de company. Va obtenir la seva primera victòria al mundial al Gran Premi dels Països Baixos, a la qual en van seguir dues més (Gran Bretanya i San Marino), dos tercers llocs (Espanya i França) i una pole position a Catalunya, de manera que va acabar el campionat en la cinquena posició final. Durant la temporada es va haver de perdre els Grans Premis de l'Argentina i de les Amèriques a causa d'una fractura del radi esquerre i del cúbit durant els entrenaments de l'Argentina.
El 2020 va competir amb una Kalex de l'equip Marc VDS Racing com a company de Sam Lowes en substitució d'Àlex Márquez. Amb tot, no va poder pujar al podi durant la temporada i el seu millor resultat va ser un quart lloc a França. Durant la temporada es va haver de perdre el Gran Premi d'Europa a causa d'una fractura al peu esquerre patida en els entrenaments del Gran Premi. Va acabar la temporada al tretzè lloc final.
El 2021, al mateix equip, malgrat les quatre retirades en les vuit primeres curses de la temporada va millorar i més endavant va acabar tercer a Assen, Spielberg (Estíria i Àustria) i Aragó, segon a Rímini i després tercer a Xest, aconseguint doncs sis podis en les últimes deu curses. Va acabar la temporada en cinquena posició.
El 2022 entrà a l'equip Red Bull KTM Ajo com a company de Pedro Acosta. A la darrera cursa, el Gran Premi de la Comunitat Valenciana, es va proclamar campió del món.

### MotoGP

El 2023, Fernández passà a la categoria reina, MotoGP, amb l'equip GasGas Factory Racing Tech3 al costat de Pol Espargaró, qui fou substituït en la primera part de la temporada per Jonas Folger. Va aconseguir el seu millor resultat de la temporada al Gran Premi de França, on fou quart, i al final del campionat va guanyar el premi de Rookie of the Year (de fet, era l'únic debutant a MotoGP aquell any).

## Resultats al Mundial de motociclisme
### Per temporada

| Temporada | Categoria | Moto | Equip | Curses | Victòries | Podis | Poles | FLaps | Pts | Posició | Títols |
| 2017 | Moto2 | Speed Up | Speed Up Racing | 13 | 0 | 0 | 0 | 0 | 6 | 31è | – |
| 2018 | Moto2 | Kalex | Pons HP40 | 12 | 0 | 0 | 0 | 1 | 45 | 18è | – |
| 2019 | Moto2 | Kalex | Flexbox HP40 | 17 | 3 | 5 | 1 | 3 | 207 | 5è | – |
| 2020 | Moto2 | Kalex | EG 0,0 Marc VDS | 14 | 0 | 0 | 0 | 1 | 71 | 13è | – |
| 2021 | Moto2 | Kalex | Elf Marc VDS Racing Team | 18 | 0 | 6 | 0 | 1 | 174 | 5è | – |
| 2022 | Moto2 | Kalex | Red Bull KTM Ajo | 20 | 4 | 9 | 2 | 5 | 271.5 | 1r | 1 |
| 2023 | MotoGP | KTM | GasGas Factory Racing Tech3 | 20 | 0 | 0 | 0 | 0 | 71 | 17è | – |
| 2024 | MotoGP | KTM | Red Bull GasGas Tech3 | 20 | 0 | 0 | 0 | 0 | 27 | 20è | – |
| Total | Total | Total | Total | 133 | 7 | 20 | 3 | 11 | 872,5 | | 1 |

### Per categoria

| Categoria | Temporada | 1a Cursa | 1r Podi | 1a Victòria | Curses | Victòries | Podis | Poles | FLaps | Pts | Títols |
| Moto2 | 2017–2022 | 2017 Itàlia | 2019 Espanya | 2019 Països Baixos | 94 | 7 | 20 | 3 | 11 | 774.5 | 1 |
| MotoGP | 2023–actualitat | 2023 Portugal | | | 39 | 0 | 0 | 0 | 0 | 98 | 0 |
| Total | 2017–actualitat | 2017–actualitat | 2017–actualitat | 2017–actualitat | 133 | 7 | 20 | 3 | 11 | 872,5 | 1 |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Cursa | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Sprint | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Sprint va ser introduïda la temporada del 2023
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida; les posicions en superíndex són les de la cursa Sprint)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2017 | Moto2 | Speed Up | QAT | ARG | AME | ESP | FRA | ITA 25 | CAT 21 | NED 19 | GER DSQ | CZE 27 | AUT 16 | GBR 26 | SM Ret | ARA 22 | JPN 16 | AUS 17 | MAL 12 | VAL 14 | | | 31è | 6 |
| 2018 | Moto2 | Kalex | QAT | ARG | AME | ESP | FRA | ITA | CAT 14 | NED 12 | GER 15 | CZE 12 | AUT Ret | GBR C | SM Ret | ARA 13 | THA Ret | JPN 6 | AUS 4 | MAL Ret | VAL 8 | | 18è | 45 |
| 2019 | Moto2 | Kalex | QAT 5 | ARG DNS | AME | ESP 3 | FRA 3 | ITA 5 | CAT 4 | NED 1 | GER 6 | CZE 8 | AUT 5 | GBR 1 | SM 1 | ARA 22 | THA 4 | JPN 8 | AUS 19 | MAL 11 | VAL 6 | | 5è | 207 |
| 2020 | Moto2 | Kalex | QAT Ret | ESP 13 | ANC 13 | CZE 5 | AUT 8 | STY Ret | SM 5 | EMI 18 | CAT Ret | FRA 4 | ARA 11 | TER 8 | EUR DNS | VAL 15 | POR 8 | | | | | | 13è | 71 |
| 2021 | Moto2 | Kalex | QAT 14 | DOH 6 | POR 5 | ESP Ret | FRA Ret | ITA Ret | CAT 5 | GER Ret | NED 3 | STY 3 | AUT 3 | GBR 6 | ARA 3 | SM 6 | AME 4 | EMI 2 | ALR 9 | VAL 3 | | | 5è | 174 |
| 2022 | Moto2 | Kalex | QAT 4 | INA 5 | ARG Ret | AME 9 | POR Ret | ESP 4 | FRA 1 | ITA 5 | CAT 3 | GER 1 | NED 1 | GBR 1 | AUT 5 | SM 3 | ARA 3 | JPN 2 | THA 7 | AUS Ret | MAL 4 | VAL 2 | 1r | 271.5 |
| 2023 | MotoGP | KTM | POR 13 | ARG 11 | AME 10 | ESP 13 | FRA 4 | ITA 15 | GER 11 | NED 10 | GBR 11$^8$ | AUT 14 | CAT 9 | SM 16 | IND Ret | JPN 7 | INA Ret | AUS Ret | THA 17 | MAL 14 | QAT 15$^9$ | VAL Ret | 17è | 71 |
| 2024 | MotoGP | KTM | QAT 17 | POR 11 | AME 14 | ESP Ret$^7$ | FRA 13 | CAT Ret | ITA Ret | NED 14 | GER 16 | GBR 16 | AUT 15 | ARA 12 | SM Ret | EMI 18 | INA Ret | JPN Ret | AUS 17$^9$ | THA Ret | MAL 10 | SLD 19 | 20è | 27 |
Només s'atorgà la meitat dels punts en haver-se completat menys de dos terços de distància de la cursa (però almenys tres voltes completes)

## Referències

* 1 2 Jaume, Tommy M. «Sencelles vibra con su campeón del mundo Augusto Fernández» (en castellà). mallorcadiario.com, 12-11-2022. [Consulta: 2 setembre 2024].
* ↑ González, Elvira. «El Perfil de Augusto Fernández: El piloto tranquilo que sabe lo que quiere» (en castellà). Mundo Deportivo, 06-11-2022. [Consulta: 2 setembre 2024].
* ↑ «Augusto Fernández al Mundial de Moto2 con el Speed Up» (en castellà). super7moto.com, 02-06-2017. [Consulta: 30 març 2021].
* ↑ «Augusto Fernández, con el Pons HP 40 en Montmeló» (en castellà). teammotofans.com, 11-06-2018. [Consulta: 30 març 2021].
* ↑ «Augusto Fernández correrá en Moto2 con el Pons HP40» (en castellà). portalautomotriz.com, 11-06-2018. [Consulta: 30 març 2021].
* ↑ «Augusto Fernández, con el Pons HP 40 hasta final de año» (en castellà). motogp.com, 24-06-2018. [Consulta: 30 març 2021].
* ↑ «El Pons HP40 confirma a Augusto Fernández hasta el final de temporada» (en castellà). motorbikemag.es, 25-06-2018. [Consulta: 30 març 2021].
* ↑ «Despido fulminante: Pons Racing echa a Héctor Barberá por su positivo en un control de alcoholemia» (en castellà). motorpasionmoto.com, 14-06-2018. [Consulta: 30 març 2021].
* ↑ «El Pons HP40 despide a Barberá por su positivo en alcoholemia» (en castellà). autobild.es, 09-06-2018. [Consulta: 30 març 2021].
* ↑ «Pons Racing despide a Héctor Barberá tras ser condenado por un delito contra la seguridad vial» (en castellà). elespanol.com, 08-06-2018. [Consulta: 30 març 2021].
* ↑ «Augusto Fernández, con el Pons HP 40 en 2019» (en castellà). motogp.com, 03-10-2018. [Consulta: 30 març 2021].
* ↑ «Augusto Fernández seguirá con el Pons HP 40 en 2019» (en castellà). super7moto.com, 03-10-2018. [Consulta: 30 març 2021].
* ↑ «Primer podio mundialista para el español Augusto Fernández» (en castellà). es.motorsport.com, 07-05-2019. [Consulta: 30 març 2021].
* ↑ «Augusto Fernández: "Empezar 14.º y acabar tercero no es nada fácil"» (en castellà). marca.com, 19-05-2019. [Consulta: 30 març 2021].
* ↑ «Moto2: Fernandez takes Marquez’s spot at Marc VDS» (en anglès), 24-11-2019. [Consulta: 7 novembre 2022].

## Enllaços externs

* Augusto Fernández Guerra - Lloc web oficial (castellà) (anglès)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :